CELEX: 32009R0296
Language: mt
Date: 2009-04-08 00:00:00
Title: Regolament tal-Kummissjoni (KE) Nru 296/2009 tat- 8 ta’ April 2009 dwar regoli dettaljati għal għajnuna amministrattiva fl-esportazzjoni ta' ċerti ġobnijiet soġġetti għal restrizzjonijiet ta' kwota u li jikkwalifikaw għal trattament speċjali għall-importazzjoni fl-Istati Uniti tal-Amerika (Tfassil mill-ġdid)

9.4.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 95/9
               
            REGOLAMENT TAL-KUMMISSJONI (KE) Nru 296/2009
      tat-8 ta’ April 2009
      dwar regoli dettaljati għal għajnuna amministrattiva fl-esportazzjoni ta' ċerti ġobnijiet soġġetti għal restrizzjonijiet ta' kwota u li jikkwalifikaw għal trattament speċjali għall-importazzjoni fl-Istati Uniti tal-Amerika
      (Tfassil mill-ġdid)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b'mod partikolari l-Artikolu 172(2) tiegħu, flimkien mal-Artikolu 4 tiegħu,
      Billi:
      
                  (1)
               
               
                  Ir-Regolament tal-Kummissjoni (KEE) Nru 2248/85 tal-25 ta' Lulju 1985 dwar regoli dettaljati għal għajnuna amministrattiva fl-esportazzjoni ta' ċerti ġobnijiet soġġetti għal restrizzjonijiet ta' kwota u li jikkwalifikaw għal trattament speċjali għall-importazzjoni fl-Istati Uniti tal-Amerika (2) ġie emendat b'mod sostanzjali kemm-il darba (3). Billi għandhom isiru aktar emendi, jeħtieġ li jiġi riformulat fl-interess taċ-ċarezza.
               
            
                  (2)
               
               
                  Il-Komunità u l-Istati Uniti tal-Amerika ftiehmu skont il-GATT li jippermettu l-importazzjoni fl-Istati Uniti ta' ġobon li joriġina mill-Komunità soġġett għal restrizzjonijiet ta' kwota b'seħħ mill-1 ta' Jannar 1980. Dan il-ftehim ġie approvat bid-Deċiżjoni tal-Kunsill 80/272/KEE (4).
               
            
                  (3)
               
               
                  L-Istati Uniti tal-Amerika ntrabtu li jieħdu l-miżuri kollha meħtieġa biex il-ġestjoni tal-kwota tkun tali li tippermetti l-aħjar użu tagħha. Fid-dawl tal-esperjenza, jidher xieraq li tissaħħaħ il-koperazzjoni amministrattiva mal-Istati Uniti tal-Amerika biex ikun żgurat li l-kwoti ta' ċerti ġobnijiet ta’ oriġini Komunitarja jintużaw bis-sħiħ. Għaldaqstant, il-ġobnijiet ikkonċernati għandhom jiġu akkumpanjati minn ċertifikat maħruġ mill-awtoritajiet kompetenti tal-Komunità.
               
            
                  (4)
               
               
                  Il-miżuri pprovduti f'dan ir-Regolament huma skont l-opinjoni tal-Kumitat tal-Ġestjoni tal-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Għall-esportazzjoni lejn l-Istati Uniti tal-Amerika (inklużi Puerto Rico u l-Ħawaj) ta' ġobnijiet “Żvediżi jew Emmentaler bil-formazzjoni tal-għajn”, elenkati taħt is-sottointestaturi 0406.90.44 sa 0406.90.48 tal-“Iskema Armonizzata tat-Tariffi tal-Istati Uniti tal-Amerika”, u li huma soġġetti għal restrizzjonijiet ta' kwota, l-awtorità kompetenti tal-Istat Membru esportatur għandu joħroġ, fuq talba tal-esportatur, ċertifikat li jaqbel mal-mudell f'Anness I.
      Artikolu 2
      1.   Il-formoli msemmija fl-Artikolu 1 għandhom jkunu stampati fuq karta bajda, ta’ tad-dimensjonijiet 210 × 296 mm, u għandhom ikunu miktuba bl-Ingliż. Kull ċertifikat għandu jingħata numru tas-serje mill-awtorità li tkun ħarġitu. L-Istati Membri esportaturi jistgħu jitolbu li ċ-ċertifikati maħruġa fit-territorju tagħhom jkunu miktuba fil-lingwa uffiċjali tagħhom, jew f'waħda mil-lingwi uffiċjali tagħhom, barra milli bl-Ingliż.
      2.   Kull ċertifikat għandu jsir f'oriġinali u f'tal-anqas żewġ kopji. Il-kopji għandu jkollhom l-istess numru tas-serje bħall-oriġinali. L-oriġinal u l-kopji għandhom ikunu ttajpjati jew miktuba bl-idejn, b'ittri kbar bil-linka.
      Artikolu 3
      1.   Iċ-ċertifikat u l-kopja tiegħu għandhom jinħarġu mill-awtorità maħtura għal dan il-għan mill-Istat Membru esportatur.
      2.   L-awtorità li toħroġ iċ-ċertifikat għandha żżomm kopja tiegħu. L-oriġinal u l-kopja l-oħra għandhom ikunu ppreżentati fl-uffiċċju tad-dwana tal-Komunità fejn titressaq id-dikjarazzjoni tal-esportazzjoni.
      3.   L-uffiċċju tad-dwana msemmi fil-paragrafu 2 għandu jimla s-sezzjoni xierqa fuq l-oriġinal u jibgħatha lura lill-esportatur jew lir-rappreżentant tiegħu. Għandu jżomm kopja.
      Artikolu 4
      Iċ-ċertifikat ma jkunx validu sakemm ma jkunx ittimbrat kif xieraq mill-uffiċċju tad-dwana. Għandu jkopri l-kwantità ta' ġobon indikat fuqu, u għandu jitressaq lill-awtoritajiet tad-dwana tal-Istati Uniti tal-Amerika. Madankollu, kwantità li taqbeż b'mhux aktar minn 5 % ta’ dik indikata fiċ-ċertifikat għandha tkun meqjusa bħala koperta minnu.
      Artikolu 5
      L-Istati Membri għandhom jieħdu l-miżuri kollha meħtieġa biex jivverifikaw l-oriġini, it-tip, il-kompożizzjoni u l-kwalità tal-ġobnijiet li għalihom jinħarġu ċ-ċertifikati.
      Artikolu 6
      Ir-Regolament (KEE) Nru 2248/85 jitħassar.
      Ir-referenzi għar-Regolament imħassar għandhom jitqiesu bħala referenzi għal dan ir-Regolament u għandhom jinqraw skont it-tabella ta' korrelazzjoni fl-Anness III.
      Artikolu 7
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Komunitajiet Ewropej.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 8 ta’ April 2009.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 299, 16.11.2007, p. 1.
      
         (2)  ĠU L 210, 7.8.1985, p. 9.
      
         (3)  Ara l-Anness II.
      
         (4)  ĠU L 71, 17.3.1980, p. 129.
      
         ANNESS I
         
            EUROPEAN COMMUNITY
         
         
            
         Test ta 'immaġni
         
            1. Exporter
            CERTIFICATE
            FOR THE EXPORT OF SWISS OR EMMENTALER CHEESE WITH EYE FORMATION TO THE UNITED STATES OF AMERICA
            No
            ORIGINAL
            2. Consignee
            3. Issuing authority
            NOTES
            A. This certificate must be made out in one original and at least two copies.
            B. The description of the cheese must include the type in addition to any brand or trade name.
            C. The original and one copy must be produced for certification to the customs office with which the export declaration is lodged.
            D. The original must be produced to the customs authorities of the United States of America.
            4. Marks and numbers — Number and kind of packages — Description of cheese
            5. Gross mass (weight) in kg
            6. Net mass (weight) in kg
            7. Invoice(s) No(s)
            8. THE ISSUING AUTHORITY hereby certifies that the cheese described above:
            was produced in the Community from raw materials of Community origin,
            is of sound and fair marketable quality.
            Place and date:
            (Signature)
            (Stamp)
            9. CERTIFICATION BY THE COMPETENT CUSTOMS OFFICE IN THE COMMUNITY
            Authorisation for the export to the United States of America of the cheese covered by this certificate has been given.
            Export declaration:
            type:
            number:
            date of acceptance:
            (Signature)
            (Stamp)
         
      
      
         ANNESS II
         
            Ir-Regolament imħassar bl-emendi suċċessivi tiegħu
         
         
                     Ir-Regolament tal-Kummissjoni (KEE) Nru 2248/85
                     (ĠU L 210, 7.8.1985, p. 9)
                  
                  
                      
                  
               
                     Ir-Regolament tal-Kummissjoni (KEE) Nru 2651/85
                     (ĠU L 251, 20.9.1985, p. 40)
                  
                  
                      
                  
               
                     Ir-Regolament tal-Kummissjoni (KEE) Nru 222/88
                     (ĠU L 28, 1.2.1988, p. 1)
                  
                  
                     L-Artikolu 29 biss
                  
               
                     Ir-Regolament tal-Kummissjoni (KE) Nru 3450/93
                     (ĠU L 316, 17.12.1993, p. 4)
                  
                  
                     L-Artikolu 2 biss
                  
               
      
         ANNESS III
         
            Tabella ta’ korrelazzjoni
         
         
                     Ir-Regolament (KEE) Nru 2248/85
                  
                  
                     Dan ir-Regolament
                  
               
                     L-Artikoli 1-5
                  
                  
                     L-Artikoli 1-5
                  
               
                     —
                  
                  
                     L-Artikolu 6
                  
               
                     L-Artikolu 6
                  
                  
                     L-Artikolu 7
                  
               
                     L-Anness I
                  
                  
                     —
                  
               
                     L-Anness II
                  
                  
                     L-Anness I
                  
               
                     —
                  
                  
                     L-Anness II
                  
               
                     —
                  
                  
                     L-Anness III